Lisaks laevade, paatide, skuutrite ja veesuuskade möödumisele vaatajate silme eest pakkus kauni loojuva päikesega taeva taustal silmailu suures kaares jõkke voolav vesi, tule lahvatused teisel kaldal, voolav tuli Suure silla keskelt, õhku tõusvad raketid ja kraana noka otsa riputatud kellast alla laskuvad tule  joad. Inimesi oli tõepoolest murdu ja kõikvõimalikes kohtades. Isegi vana sadama ainsa allesjäänud kraanakolaka erinevatel kõrgustel turniti, et paremini kogu toimuvat jälgida.